S-204/2015

Ár 2015, þriðjudaginn 28. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 204/2015: Ákæruvaldið (S-kvk-nf I-kvk-nf G-kvk-nf) gegn Þ-kk-þgf D-kk-þgf J-kk-þgf (S-kk-nf K-kk-nf K-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 30. mars sl. á hendur ákærða, Þ-kk-þgf D-kk-þgf J-kk-þgf, kt. [...], Flúðaseli 93, Reykjavík, „fyrir eftirtalin brot framin í Reykjavík, nema annað sé tekið fram:

I.

Þjófnaði, með því að hafa:

1. Fimmtudaginn 27. mars 2014, í verslun Lyfju við Lágmúla 5, stolið snyrtivörum, samtals að verðmæti kr. 15.467.

(Mál nr. 007-2014-26537)

2. Þriðjudaginn 26. ágúst 2014, í verslun Elko við Skeifuna 7, í félagi við [...], stolið heyrnartólum ásamt fylgihlutum, að verðmæti kr. 29.995.

(Mál nr. 007-2014-52853)

3. Föstudaginn 12. september 2014, í verslun Bónuss við Hraunbæ 121, stolið matvöru, samtals að verðmæti kr. 4.386, en ákærði skilaði skömmu síðar aftur í verslunina einni pakkningu að verðmæti kr. 2.324.

(Mál nr. 007-2014-57612)

4. Miðvikudaginn 10. desember 2014, í verslun Nóatúns við Austurver, Háaleitisbraut 68, í félagi við [...], stolið matvöru, samtals að verðmæti kr. 10.887.

(Mál nr. 007-2015-597)

5. Sunnudaginn 15. mars 2015, í safnaðarheimili Votta Jehóva við Hraunbæ 113, stolið lyklakippu og HTC farsíma að óþekktu verðmæti.

(Mál nr. 007-2015-13728)

Teljast brot þessi varða við 244. gr. almennra hegningarlaga nr. 19/1940.

II.

Fyrir nytjastuldi og umferðarlagabrot, með því að hafa:

1. Mánudaginn 3. nóvember 2014, fengið til reynsluaksturs bifreiðina [...]frá [...] og ekki skilað bifreiðinni til eiganda hennar á tilskildum tíma heldur ekið henni heimildarlaust, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist 395 ng/ml af amfetamíni, 25 ng/ml af metamfetamíni, 20 ng/ml af metýlfenídat og 1,0 ng/ml af tetrahýdrókannabínól og sömu efni mældust í þvagi) um götur höfuðborgarsvæðisins allt til að lögregla handtók ákærða þar sem hann var í bifreiðinni á bifreiðastæði við Arnarbakka 2-4 föstudaginn 7. nóvember.

(Mál nr. 007-2014-63931)

2. Miðvikudaginn 12. nóvember 2014, tekið bifreiðina [...] af bifreiðastæði við [...] og ekið henni heimildarlaust, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist 140 ng/ml af amfetamíni, 170 ng/ml af metýlfenídat og 0,5 ng/ml af tetrahýdrókannabínól) um götur höfuðborgarsvæðisins en lögregla handtók ákærða á bifreiðinni á bifreiðastæði við Gnoðarvog 14-18 síðar sama dag.

(Mál nr. 007-2014-66005)

3. Aðfaranótt miðvikudagsins 25. febrúar 2015, tekið fjórhjólið [...] af bifreiðastæði við [...] og ekið því heimildarlaust og sviptur ökurétti, sem leið lá að Álfheimum 36 í Reykjavík þar sem ákærði stöðvaði aksturinn fyrir utan húsnæðið.

(Mál nr. 007-2015-10113)

Teljast brot þessi varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956, og 1. mgr. 48. gr. umferðarlaga nr. 50/1987, og að auki er varðar ákæruliði 1. og 2. við 1. og. 2. mgr. 45. gr. a., allt sbr. 1. mgr. 100. gr., umferðalaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

III.

Fyrir umferðarlagabrot, með því að hafa:

1. Aðfaranótt sunnudagsins 16. nóvember 2014, ekið bifreiðinni MR-520 sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist 310 ng/ml af amfetamíni) um Baughús, sem leið lá að bifreiðaplani N1 stöðvar við Gagnveg 2 þar sem ákærði stöðvaði aksturinn.

(Mál nr. 007-2014-67160)

2. Miðvikudaginn 3. desember 2014, ekið bifreiðinni HG-N88 sviptur ökurétti og ófær um að stjórna henni örugglega vegna áhrifa ávana- og fíkniefna (í blóði mældist165 ng/ml af amfetamíni og 30 ng/ml af metýlfenídat) um Álfheima og inn bifreiðastæði við 10-11 við Glæsibæ þar sem hann stöðvaði akstur bifreiðarinnar og lögregla hafði afskipti af honum.

(Mál nr. 007-2014-70348)

Teljast brot þessi varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

IV.

Fyrir tilraun til nytjastuldar og fíkniefnalagabrot, með því að hafa, fimmtudaginn 12. febrúar 2015, á bifreiðastæði við [...], farið inn í bifreiðina [...], af gerðinni Subaru, um skott hennar í því skyni að nota bifreiðina heimildarlaust en Subarulykill í eigu ákærða fannst í bifreiðinni, og rótað til í bifreiðinni, í sama skipti fyrir að hafa haft í vörslum sínum 0,80 g af amfetamíni sem fannst við leit lögreglu á lögreglustöðinni við Hverfisgötu 113.

(Mál nr. 007-2015-7860)

Teljast brot þessi varða við 1. mgr. 259. gr., sbr. 20. gr., almennra hegningarlaga nr. 19/1940, og 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/ 2001, sbr. reglugerð nr. 848/2002.

V.

Fyrir hylmingu, með því að hafa haft í vörslum sínum á heimili móður sinnar að [...] í Reykjavík, 33 málverk, þrjár trönur og tvær ferðatöskur, samtals að áætluðu verðmæti kr. 484.796, þrátt fyrir að ákærða væri ljóst að um þýfi væri að ræða og þannig haldið munum ólöglega fyrir eigendum, en þeim hafði verið stolið úr bifreiðinni [...] sem tekin var í heimildarleysi þann 31. desember við [...] í Reykjavík.

(Mál nr. 007-2014-74934)

Telst þetta varða við 1. mgr. 254. gr. almennra hegningarlaga nr. 19/1940.

VI.

Fyrir fíkniefnalagabrot, með því að hafa, sunnudaginn 15. mars 2015, í kjölfar brots í ákærulið I.5, að [...], haft í vörslum sínum 1,92 g af maríhúana, sem fannst við leit lögreglu í jakkavasa ákærða.

(Mál nr. 007-2015-13728)

Telst brot þetta varða við 2. gr., sbr. 5. og 6. gr., laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að framangreind fíkniefni, sem hald var lagt á, 0,80 g af amfetamíni og 1,92 g af maríhúana, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Einkaréttarkröfur:

1. Vegna ákæruliðar I.1. gerir S-kk-nf G-kk-nf, kt. [...], framkvæmdarstjóri Lyfju hf., fyrir hönd Lyfju hf., kt. [...], kröfu að ákærði verði dæmdur til greiðslu skaðabóta að fjárhæð kr. 15.467 auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 27. mars 2014 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.

2. Vegna ákæruliðar I.3. gerir F-kk-nf Á-kk-nf, kt. [...], forstjóri Haga hf., fyrir hönd Haga, kt. [...], kröfu að ákærði verði dæmdur til greiðslu skaðabóta að fjárhæð kr. 2.062 auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 12. september 2014 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.“

Fallið hefur verið frá ákæru að því er varðar þjófnaðina í 1. og 4. tl. I. kafla og nytjastuldinn í 1. tl. II. kafla.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar fært til refsiákvæða. Brot ákærða gegn 45. gr. a umferðarlaga teljast vera ítrekuð þriðja sinni og brot hans gegn 1. mgr. 48. gr. umferðarlaga með því að aka sviptur ökurétti teljast ítrekuð öðru sinni. Refsingu ákærða ber jafnframt að tiltaka sem hegningarauka. Þykir hún hæfilega ákveðin fangelsi í 6 mánuði. Frá refsingunni ber að draga gæsluvarðhaldsvist sem ákærði hefur sætt frá 16. mars sl., samtals 43 daga.

Dæma ber ákærða til þess að vera sviptur ökurétti ævilangt frá dómsuppsögu að telja.

Dæma ber ákærða til þess að þola upptöku á 0,80 g af amfetamíni og 1,92 g af marijuana.

Dæma ber ákærða til þess að greiða Högum hf. 2.062 krónur í skaðabætur ásamt almennum vöxtum samkvæmt 8. gr. laga um vexti og verðtryggingu nr. 38, 2001 frá 12. september 2014 til 8. maí 2015 en frá því með dráttarvöxtum samkvæmt III. kafla laganna til greiðsludags.

Dæma ber ákærða til þess að greiða verjanda sínum, S-kk-þgf K-kk-þgf K-kk-þgf hrl., 425.700 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 598.902 krónur.

DÓMSORÐ:

Ákærði, Þ-kk-nf D-kk-nf J-kk-nf, sæti fangelsi í 6 mánuði.

Ákærði er sviptur ökurétti ævilangt frá dómsuppsögu að telja.

Ákærði sæti upptöku á 0,80 g af amfetamíni og 1,92 g af marijuana.

Ákærði greiði Högum hf. 2.062 krónur í skaðabætur ásamt almennum vöxtum frá 12. september 2014 til 8. maí 2015 en frá því með dráttarvöxtum til greiðsludags.

Ákærði greiði verjanda sínum, S-kk-þgf K-kk-þgf K-kk-þgf hrl., 425.700 krónur í málsvarnarlaun og greiði annan kostnað af málinu, 598.902 krónur.

P-kk-nf G-kk-nf